《萤》
唐代·徐夤

月坠西楼夜影空，透帘穿幕达房栊。流光堪在珠玑列，

为火不生榆柳中。一一照通黄卷字，轻轻化出绿芜丛。

欲知应候何时节，六月初迎大暑风。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。